Ferdinand Hartmann

Christian Ferdinand HARTMANN (naskiĝinta la  en Dresdeno, mortinta la  samloke) estis germana pentristo, kreanto de historiaj bildoj kaj membro de la Prusuja Akademio de Artoj.

Estante disĉiplo de Philipp Friedrich von Hetsch Stutgarte, li lernis pli multe rekte dum estado en Romo (inter 1794 kaj 1798) - danke al Asmus Carstens kaj Carl Ludwig Fernow. De tiam gravis antikva mitologio, alegoriaĵoj kaj scenoj de la Biblio. La hartmann-a stilo faras arkon tra la malfrua roma klasikismo ĝis la baroka pentrado de la Skolo de Bolonjo"Scuola bolognese" - ĉe: sapere.it. La tiama engermanuja pentrado pli ŝatis etikon kaj konvenciojn ol artistajn individuemon kaj kreivecon. Antaŭ tiaj kondiĉoj, Hartmann partoprenis al konkurso vajmara organizita fare de Goeto mem. Vere en 1799 li gajnis, kun Heinrich Christoph Kolbe, la unuan premion. 
Sed persona vizito vajmara en 1801 klare montris la diferencojn inter arta interpretado de Hartmann unuflanke kaj de la rondoj goetaj aliflanke. Rompo inter ili ne eviteblis. Hartmann do iris Dresdenon kaj ortientiĝis pri Philipp Otto Runge kaj Caspar David Friedrich. Dum la kvereloj pri la friedrich-a verko Das Kreuz im Gebirge, Hartmann firme propagandis en favoro de la nova romantikisma pentrado.

En 1808/09 li kunlaboris por la periodaĵo "Phöbus" kiun eldonis Heinrich von Kleist. En 1812 li fariĝis profesoro kaj en 1825 eĉ direktoro de la Dresdena Artakademio. Liaj elstaraj pedagogiaj kvalitoj ebligis lin influi la ĝeneralan enurban guston. 

Eseoj (elekto)
Über Kunstausstellungen und Kunstkritik, ĉe: Phöbus 11./12. St., 1808, p. 57-71
Not- und Hülfsbüchlein für Künstler und Kunstliebhaber in Mildheim, ĉe: Phöbus 11./12. St., 1808, p 71-83
Fonto
Löhneysen, Wolfgang: "Hartmann, Christian Ferdinand" - ĉe: Neue Deutsche Biographie 7 (1966), p. 733 
Eksteraj ligiloj

artikolo pri Hartmann - ĉe: Stadtwiki-Dresden

Notoj

kategorio:Germanaj profesoroj
kategorio:Germanaj pentristoj
kategorio:Naskiĝintoj en 1774
kategorio:Mortintoj en 1842
kategorio:Dresdeno
kategorio:Historia pentrado